EkBass/fiwiki-20250220-pages-articles huggingface dataset:
FC Barcelona (käsipallo)

FC Barcelona Handbol (myös FC Barcelona Borges) on espanjalainen käsipalloseura, jonka kotipaikka on Katalonian pääkaupunki Barcelona. Seura pelaa Espanjan korkeimmalla sarjatasolla, Liga ASOBAL:issa. FC Barcelona Handbol on perustettu vuonna 1942, ja se pelaa kotiottelunsa Palau Blaugranalla. FC Barcelona Handbol on etenkin jalkapallojoukkueestaan tunnetun katalonialaisen suurseuran, FC Barcelonan käsipallojaosto. Seura on menestynyt eurooppalaisella tasolla hyvin: sen meriiteistä löytyy muun muassa ennätykselliset kymmenen käsipallon Mestareiden liigan voittoa, joista viisi peräkkäin vuosina 1996-2000. ==Saavutuksia== ===Kansainväliset=== * IHF Super Globe **mestari 2013, 2014, 2017 (3) *EHF Champions League **mestari 1990-91, 1995-96, 1996-97, 1997-98, 1998-99, 1999-00, 2004-05, 2010-11, 2014-15, 2020-21 (10) Ennätys *Cup-voittajien cup **mestari 1983-84, 1984-85, 1985-86, 1993-94, 1994-95 (5) Ennätys *EHF Cup **mestari 2002-2003 (1) *EHF Champions Trophy **mestari 1996-97, 1997-98, 1998-99, 1999-00, 2003-04 (5) Ennätys ===Kansalliset=== *Espanjan pääsarja **mestari 1968-1969, 1972-1973, 1979-1980, 1981-1982, 1985-1986, 1987-1988, 1988-1989, 1989-1990, 1990-1991, 1991-1992, 1995-1996, 1996-1997,1997-1998, 1998-1999, 1999-2000, 2002-2003, 2005-2006, 2010-2011, 2011-2012, 2012-2013, 2013-2014, 2014-2015, 2015-2016, 2016-2017, 2017–18, 2018–19, 2019-20 (27) Ennätys *Espanjan cup **mestari 1968–69, 1971–72, 1972–73, 1982–83, 1983–84, 1984–85, 1987–88, 1989–90, 1992–93, 1993–94, 1996–97, 1997–98, 1999–2000, 2003–04, 2006–07, 2008–09, 2009–10, 2013–14, 2014-15, 2015-16, 2016-17, 2017-18, 2018–19, 2019-20, 2020-21 (25) Ennätys * Copa ASOBAL **mestari 1994–95, 1995–96, 1999–2000, 2000–01, 2001–02, 2009–10, 2011–12, 2012–13, 2013–14, 2014-15, 2015-16, 2016-17, 2017-18, 2018–19, 2019-20, 2020-21 (16) Ennätys *Espanjan supercup **mestari 1986-87, 1988-89, 1989-90, 1990-91, 1991-92, 1993-94, 1996-97, 1997-98, 1999-00, 2000-01, 2003-04, 2006-07, 2008-09, 2009-10, 2012-13, 2013-14, 2014-15, 2015-16, 2016-17, 2017-18, 2018–19, 2019-20, 2020-21 (23) Ennätys ==Aiheesta muualla== *FC Barcelonan käsipallojaoston kotisivu Luokka:Espanjalaiset käsipalloseurat Luokka:Vuonna 1942 perustetut urheiluseurat Luokka:FC Barcelona
Nestea

Nestea on Nestlén jäätee-merkki. Nesteata myydään sekä pikateejauheena että juomana tölkeissä ja pulloissa. == Tuotemerkin hallinta == Aiemmin merkkiä hallinnoi Nestlén Yhdysvaltain-juomaosasto ja vuonna 2001 perustettu Coca- Colan ja Nestlén omistama yhteisyritys Beverage Partners Worldwide (BPW). Nestlé ja Coca-Cola lopettivat yhteistyön tammikuussa 2018. Coca-Colalle jäi lisenssi Nestean valmistukseen ja jakeluun Kanadassa, Espanjassa, Portugalissa, Andorrassa, Romaniassa, Unkarissa ja Bulgariassa. Jäljelle jääneitä Euroopan markkinoita hallinnoi Nestle Waters. Syksyllä 2019 Nestlé solmi Yhdysvaltojen markkinoita koskevan lisenssisopimuksen New Age Beverages Corporationin kanssa. == Historia == Nestlé haki vuonna 1943 patenttia Nescafé-pikakahville. Hakemuksessa oli mainittu, että samaa menetelmää käytettäisiin myös pikateejauheen valmistamiseen. Nestea-pikateejauhetta Nestlé alkoi valmistaa vuonna 1947. Samoihin aikoihin Nestean kanssa alettiin valmistaa myös Nescaféta. Yhdysvalloissa ihmiset käyttivät Nestea-jauhetta jääteen valmistukseen. Resepti saatiin muutettua vuonna 1956 sellaiseksi, että jauhe liukeni suoraan kylmään veteen. Vuonna 1968 Yhdysvalloissa alettiin tekemään alumiinitölkkeihin purkitettua jääteetä. Neljässä vuodessa siitä tuli yksi johtavista jääteemerkeistä. Nykyisin jääteetä myydään maailmanlaajuisesti monilla eri makuvaihtoehdoilla. Nestlé hankkii Nestean valmistuksessa käytetyt teenlehdet Intiasta Nilgirien alueen yksityisiltä teenviljelijöiltä. == Lähteet == == Aiheesta muualla == Luokka:Virvoitusjuomamerkit Luokka:Nestlén tuotemerkit
André Bauchant

André Bauchant (24. huhtikuuta 1873 – 12. elokuuta 1958) oli ranskalainen taidemaalari ja aikansa arvostetuimpia naivisteja. Bauchant maalasi asetelmia ja kuviteltuja historiallisia maalauksia mytologian ja antiikin historian inspiroimana. Hän suosi myös kukka- ja kasviaiheita, joita kuvasi lyyriseen sävyyn. Bauchantin tuotanto oli laadultaan epätasaista, mutta hän oli poikkeuksellisen tuottelias. Puutarhurina työskennellyt Bauchant luki vapaa- aikanaan paljon klassista kirjallisuutta. Ensimmäisen maailmansodan aikana hänet lähetettiin Kreikkaan Dardanelleille. Komennuksen loppuvaiheessa armeija kiinnitti huomiota Bauchantin piirustustaitoihin ja koulutti hänestä kartanpiirtäjän. Tapaus rohkaisi häntä suunnittelemaan taiteilijanuraa.Nadine Pouillon: André Bauchant, 2009, MoMa Collections. Viitattu 17.9. 2010. Palattuaan sodasta 46-vuotiaana Bauchant omistautui maalaukselle. Hänen maalauksiaan oli ensi kertaa esillä Pariisin Syyssalongissa 1921. Tuolloin hän teki kukkamaalauksia. Bauchant siirtyi pian historiallisiin aiheisiin, joissa puutarha ja kasvit saattoivat olla mukana, kuten Louis XI johtaa mulperipensaiden istutusta Toursin lähellä (1943). Aiheisiin kuului muun muassa Kleopatra ja joskus myös ajankohtaisia tapahtumia. Le Corbusier keräsi Bauchantin töitä ja oli hänen ensimmäinen rohkaisijansa. Le Corbusier myös kirjoitti hänestä ensimmäisen tutkielman yhteistyössä Ozenfantin kanssa. Bauchantin ensimmäinen yksityisnäyttely oli Pariisissa vuonna 1927 Galerie Jeanne Bucherilla. Sergei Djagilev pyysi 1928 häntä tekemään puvustuksen ja lavasteita balettiin Apollon musagète, joka oli Igor Stravinskyn säveltämä.Tate Collections, André Bauchant, Biography Baletin esitti Ballets russes -ryhmä Monte Carlossa George Balanchinen tekemään koreografiaan. Vuoden 1927 jälkeen Bauchant siirtyi suurista mytologis-historiallisista aiheista kukkiin ja hedelmiin, sekä maisemiin joissa oli usein ihmishahmoja. Aiheet oli kuvattu kuitenkin Raamatun, Homeroksen ja yleensä sankarieeposten hengessä. Maalauksissa on erikoisen kömpelyyden ohella poeettista ja mysteeristä sävyä, toisinaan hieman keskiaikaisten maalausten tyyppisesti. Maalausten värit olivat himmeäpintaisia, mikä myös muistuttaa keskiajan temperamaalauksista. Bauchant oli mukana Pariisissa järjestetyssä suuressa naivistien näyttelyssä, mikä lisäsi hänen mainettaan. Myöhemmin hänen tuotannostaan järjestettiin näyttelyitä ja retrospektiiveja museoissa muun muassa Toursissa (1960). Myöhempinä vuosinaan hän suunnitteli kuvakudoksia Beauvais’n ja Gobelinin tehtaille.Tate Collections, André Bauchant, Biography ==Lähteet== == Kirjallisuutta == * Dina Vierny, Alain Troadec und Pierre Cabanne: Andre Bauchant, Catalogue raisonne, Benteli (2007) ISBN 3-7165-1296-6 *Ronald Alley, Catalogue of the Tate Gallery's Collection of Modern Art other than Works by British Artists, Tate Gallery and Sotheby Parke-Bernet, London 1981, sivu 33. ==Aiheesta muualla== *Bauchant Taten kokoelmissa *Bauchant MoMAn kokoelmissa Luokka:Ranskalaiset taidemaalarit Luokka:Naivistit Luokka:Vuonna 1873 syntyneet Luokka:Vuonna 1958 kuolleet
Farkkuhame

Farkkuhame on denim-kankaasta tehty hame. Farkkuhameen yläosassa on yleensä napit tai nepparit niin kuin farkuissakin. Naisellisempaa ilmettä farkkuhameelle annetaan usein esimerkiksi kirjonnalla tai nahasta, strassista, pitsistä, muusta kankaasta tms. tehdyin somistein. Viimeistelemättömän helman avulla farkkuhame saadaan muistuttamaan itse tehtyjä, pitkistä farkuista leikkaamalla tai repimällä katkaistuja farkkushortseja. Farkkuhame syntyi 1960-luvun lopun hippivuosina, jolloin nuoret naiset keksivät kierrättää vanhoja farkkuja ompelemalla niistä pitkiä hameita. Farkkuhousujen sisäsaumat ratkottiin auki ja eteen ja taakse ommeltiin kolmiomainen kangaspala, joka voi olla denimiä tai mitä tahansa muuta kangasta. Chelsea Cain. The Hippie Handbook: How to Tie-Dye a T-Shirt, Flash a Peace Sign, and Other Essential Skills for the Carefree Life. Chronicle Books; 22 July 2004. ISBN 978-0-8118-4320-1. Sivut 46–49. Valmisvaateteollisuus innostui tarjoamaan denimkankaasta tehtyjä hameita farkkujen vaihtoehdoksi 1970-luvulla. Farkkuhameita pitävät mallistossaan monet farkkuhousumerkit, kuten Levi Strauss & Co.Search Results: Denim skirt. Levi’s USA, viitattu 24.12.2014 ==Lähteet== Luokka:Hameet Luokka:2010-luvun muoti
Bono (Ghana)

Bono on hallintoalue Ghanan keskiosassa. Sen pääkaupunki on Sunyani, pinta-ala 11 113 km² ja väkiluku vuoden 2021 laskennassa 1 208 649. Bono sai nykyiset rajansa vuoden 2018 aluehallinnon uudistuksssa, kun vanha Brong-Ahafon alue jaettiin osiin. Itäosasta tuli Bono East, ja eteläosasta Ahafo. Hallintoalueen pääkaupunki Sunyani on seitsemän tunnin automatkan päässä Accrasta.Brong-Ahafo Touring Ghana == Lähteet == == Aiheesta muualla == Luokka:Ghanan hallintoalueet
Voltan hallintoalue

Volta on hallintoalue Ghanan itäosassa. Sen pääkaupunki on Ho, pinta-ala 20 570 km2 ja väkiluku 1 878 300 (1.7.2010) Voltajoki ja Voltan tekojärvi muokkaavat alueen luonnetta: ne ovat kulkureitti, energian ja kasteluveden lähde ja kalastusalue. Alueen maasto ja maisemat vaihtelevat suuresti, sillä se ulottuu rannikolta Ghanan korkeimmalle vuorelle, ja kasvillisuus vaihtelee sademetsästä savanniin.Volta Touring Ghana == Piirikunnat == Volta jaetaan piirikuntiin, ne ovat: * Adaklu-Anyigbe District * Akatsi District * Ho Municipal District * Hohoe District * Jasikan District * Kadjebi District * Keta District * Ketu District * Kpando District * Krachi District * Krachi East District * Nkwanta District * North Tongu District * South Dayi District * South Tongu District == Lähteet == == Aiheesta muualla == Luokka:Ghanan hallintoalueet
Eastern Ghana

Eastern Ghana eli Itä-Ghanan hallintoalue on hallintoalue Ghanan itäosassa. Sen pääkaupunki on Koforidua, pinta-ala 19 323 km2 ja väkiluku 2 297 600 (1.7.2010) Itä-Ghanan hallintoalueella sijaitsee Akosombon pato, joka tuottaa suuren osan Ghanan vesivoimasta ja Voltan tekojärvi. Atewa-Atwirebun metsä tunnetaan perhosistaan ja linnuistaan.Eastern Region Touring Ghana == Lähteet == == Aiheesta muualla == Luokka:Ghanan hallintoalueet
Camille Bombois

Camille Bombois (1883 – 1970) oli ranskalainen taidemaalari ja naivisti. Bombois maalasi eloisia ja värikkäitä maalauksia, joiden aiheet olivat katu-, sirkus- ja markkinaelämästä. Camille Bomboisin töitä oli ensimmäisessä Documenta-näyttelyssä 1955. Bombois toimi myös kiertävän sirkuksen voimamiehenä. Vuonna 1907 hän muutti Pariisiin, jossa työskenteli rautateillä ja öisin sanomalehden painossa siirrellen painavia paperirullia. Päivisin hän maalasi. Bomboisin sodassa ollessa hänen vaimonsa oli sillä välin tullut toimeen muun muassa myymällä miehensä maalauksia. Se rohkaisi Bomboisin jättämään yötyönsä. Hän myi maalauksiaan Montmartren jalkakäytävillä, missä myös Seraphine Louisin ja Rousseaun löytänyt taidekauppias Wilhelm Uhde näki niitä. Bomboisin ensimmäinen näyttely oli vuonna 1937. Kritiikeissä Bomboisia verrattiin Rousseauhun, joskin hänen töissään oli vähemmän fantasiaa. Bomboisin maalauksissa oli voimakkaita kontrasteja, kuten mustaa, kirkkaita punaisia, sinisiä ja pinkkejä värejä. Omiin kokemuksiinsa tukeutuen hän maalasi sirkusaiheiden ohella maisemia, joissa oli kalastajia. Jokilaivurin poikana Bombois maalasi myös jokivarsien näkymiä.Naive art Viitattu 17.9. 2010. ==Lähteet== Luokka:Ranskalaiset taidemaalarit Luokka:Naivistit
Eesti Maja

Eesti Maja on Helsingissä Suvilahden vanhalla voimala-alueella Sörnäisissä toimiva Viro-keskus. Keskuksessa on laaja Baltia-kirjasto, jonka kokoelmia on kartutettu lahjoituksin.Uudessa Viro-keskuksessa avautui laaja Baltia- kirjasto, viitattu 17.9.2010 Keskuksessa toimivat Viron matkailun edistämiskeskus, Tarton yliopiston toimipiste, Viron Suomen-instituutti, Suomen Viro-yhdistysten liitto ja Tuglas-seura sekä Estonia Enterprise, joka esittelee Viron liiketoimintamahdollisuuksia.Antti Tiainen, Suvilahteen aukesi Viro-keskus, Helsingin Sanomat, 18.9.2010 sivu A 19 Keskuksen toimitilat avattiin syyskuussa 2010, ja sinne siirtyivät toiminnot entisistä tiloista Mariankadulta. == Katso myös == * Luettelo eri maiden kulttuurikeskuksista Suomessa * Suomenvirolaiset ==Lähteet== ==Aiheesta muualla== *Eesti Maja Luokka:Suomalaiset kulttuurijärjestöt Luokka:Virolainen kulttuuri Luokka:Kalasatama *
Upper East Ghana

Upper East Ghana on hallintoalue Ghanan pohjoisosassa, Burkina Fason rajalla. Pääkaupunki on Bolgatanga ja pinta-ala 8 842 km2 Väkiluku 1. heinäkuuta 2010 oli 1 001 900 Alue sijaitsee perinteisten Saharan poikki kulkevien kauppareittien varrella. Pääkaupunki Bolgatangan eli Bolgan markkinat ovat vuosisatoja vanha kauppamiesten kohtauspaikka. Alueen nähtävyyksiin kuuluvat Tongon viheltävät kivet. Se on kivimuodostelma, jonka koloissa tuuli ujeltaa aavemaisesti. Upper East Region Touring Ghana == Lähteet == == Aiheesta muualla == Luokka:Ghanan hallintoalueet
Kerotakis

Kerotakis on laite, jolla pystyttään erottamaan metalleja toisistaan. Laitteen kehittivät aleksandrialaiset alkemian alkuaikojen aikanaPietiläinen s. 41. Laitteen yläosassa olevalle tuelle laitettiin vähemmän jaloa metallia ja niiden alle rikkiä. Rikin alla oleva tuli höyrysti rikin ja tämä reagoi metallien kanssa. Syntyneet sulfidit putoavat alaosaan, mutta reagoimaton metalli jää sihtiin. Laitteen alaosaan kertynyt musta seos kuumennettiin uudestaan ylimääräisen rikin höyrystämiseksi. Näin haluttuja metalleja saatiin erotettua toisistaan. Metalleja on mahdollisesti käsitelty myös arseenin ja elohopean kaasuilla.Pietiläinen s. 41–42 ==Lähteet== * ===Viitteet=== Luokka:Alkemia
Kuutiotalot

Kuutiotalot () ovat Rotterdamissa, Alankomaissa olevia asuinrakennuksia. Ne ovat arkkitehti Piet Blomin suunnittelemia ja koostuvat kahden jättikuution ja 38 pienemmän kuution kokonaisuudesta. Arkkitehtuuriltaan ne ovat hämmästyttäviä. Useimmat moduuleista ovat asuinkäytössä. Kuutio jakautuu kolmeen kerrokseen, ja jokaisessa on noin sata neliötä tilaa. Yksi asunnoista on avoinna yleisölle.Kauppalehti Optio, sivu 63, 16.9.2010 == Lähteet == Luokka:Rotterdamin rakennukset ja rakennelmat Luokka:Asuinrakennukset
Euromast

Euromast on Rotterdamissa Alankomaissa oleva näkötorni. Sen yläosassa toimii myös ruokaravintola. Tornista on mahdollista päästä alas noin sadan metrin matkan turvaköyttä pitkin 45 euron lisämaksua vastaan.Kauppalehti Optio, sivu 63, 16.9.2010 == Lähteet == Luokka:Rotterdamin rakennukset ja rakennelmat Luokka:Näkötornit
Rikki-elohopeateoria

Rikki-elohopeateoria on alkemian aikana islamilaisessa maailmassa kehitelty teoria. Teorian mukaan rikki tarkoittaa haihtuvia tai palavia aineita, jotka eivät vastanneet kiinteitä aineita. Nämä höyryt olivat selitys metallien erilaisille ominaisuuksille. Elohopeaa taas pidettiin metallien haihtuvien osien likimääräisenä vastineena. Rikkiä tai elohopeaa ei saa sekoittaa niitä vastaaviin alkuaineisiin, rikkiin tai elohopeaan.Hudson, s. 45 == Lähteet == * ===Viitteet=== == Aiheesta muualla == *Helsingin yliopisto, Kemian laitos, Terhi Ahonen, Kemian historiaa: Islamilainen alkemia Luokka:Alkemia
Enter the Void

Enter the Void on vuonna 2009 ensi-iltansa saanut kokeellinen draamaelokuva, jonka on ohjannut Gaspar Noé. Sen pääosia esittävät Nathaniel Brown, Paz de la Huerta ja Cyril Roy. Ohjaaja Gaspar Noé on itse kutsunut elokuvaa "psykedeeliseksi melodraamaksi". == Rooleissa == == Arvioita== Nyt-liitteessä kolme kriitikkoa antoi elokuvalle tähtiä keskiarvolla 2,3. Episodi-lehden kolme kriitikkoa antoi elokuvalle pisteitä keskiarvona 4,33. Suomen Kuvalehden elokuvakriitikko Kalle Kinnunen tunnustautui tuoreeltaan suureksi Enter the Voidin ihailijaksi ja sanoi marraskuun 2009 ja kesäkuun 2010 välillä katsoneensa sen neljä kertaa. Hänestä Gaspar Noé on yksi nykyelokuvan rohkeimmista kokeilijoista Aleksandr Sokurovin ja Lars von Trierin rinnalla. Turun Sanomien Päivi Valotien mielestä Noé ei nyt yllä hirvittävyydessään ylittämättömän esikoiselokuvansa Yksin kaikkia vastaan (1998) tasolle, vaikka ohjaajan osaaminen ja omaperäisyys jälleen näkyykin. Noén visuaalinen kädenjälki on vahva, mutta tarina on ylipitkä eikä sen sanoma ole yhtä tinkimätön kuin aiemmissa elokuvissa. == Lähteet == == Aiheesta muualla== * * Luokka:Vuoden 2010 ranskalaiset elokuvat Luokka:Päihdeaiheiset elokuvat
Stadion Partizan

Stadion Partizan on urheilustadion, joka sijaitsee Belgradissa Serbiassa. Pääosin stadion on jalkapallokäytössä, kun se toimii belgradilaisseura Partizanin kotikenttänä. stadion otettiin käyttöön 9. lokakuuta 1949 ja sen kapasiteetti on 32 887\. Stadionia ympäröi juoksuradat ja se oli pitkään Serbian puolustusvoimien omistama. Se tunnettiin nimellä JNA Stadion, joksi sitä kutsutaan edelleen epävirallisesti. Ensimmäinen remontointi stadionilla tehtiin vuonna 1998, ja siihen kuului muun muassa katsomotilojen laajennus. == Aiheesta muualla == * Stadionin esittely Partizanin kotisivustolla Luokka:Jalkapallostadionit Luokka:Belgradin urheilu Luokka:Belgradin rakennukset ja rakennelmat
Kuisti

Kuisti on rakennuksen pääoven edessä sijaitseva läpikulkuun tarkoitettu katosrakennelma, joka voi olla joko avoin tai umpinainen. Tavallisesti avoinkin kuisti on varustettu kaiteilla. Kuistin pääasiallinen tehtävä on suojata kulkua ovelle. Suomalaisissa puutaloissa kuisti on tyypillinen pääovea suojaava rakennelma. Ulko-oven suojaamisen lisäksi se on ollut perinteisesti myös omistajan aseman ja varallisuuden osoitin. Nykyisenkaltaisia kuisteja, jotka ovat kuin huone talon edessä, rakennettiin ensimmäisen kerran virkataloihin 1600-luvulla. Maalaistaloissa umpinainen kuisti yleistyi 1800-luvulla. Kuistista voidaan käyttää myös nimitystä ”porstua”. Veranta on kuistin tapainen, lähinnä oleskeluun, ei läpikulkuun, tarkoitettu rakennelma. ==Katso myös== *Katos *Patio *Päätykatos == Lähteet == == Kirjallisuutta == == Aiheesta muualla == * Luokka:Asuinhuoneiston tilat Luokka:Rakennuksen runko
Juan Calatayud

Juan Jesús Calatayud Sánchez (s. 21. joulukuuta 1979 Antequera, Espanja) on espanjalainen jalkapallomaalivahti. Hän pelasi seuratasolla kotimaansa lisäksi Unkarissa ja Intiassa. Hän pelasi Espanjan pääsarjassa viidessä eri seurassa. == Seurajoukkueura == Calatayud on Málagan kasvatti. Kauden 2002–2003 hän pelasi lainasopimuksella Algecirasissa. Palattuaan takaisin kasvattajaseuraansa hän teki ensiesiintymisensä edustusjoukkueessa 29. lokakuuta 2003 ottelussa Athletic Bilbaota vastaan. Kaudeksi 2005–2006 hänet lainattiin jälleen, tällä kertaa Getafeen. Vuonna 2006 Calatayud siirtyi Racing Santanderiin, jossa hänen vastuunsa jäi kuitenkin hyvin minimaaliseksi toimiessaan lähinnä joukkueen kolmosmaalivahtina. Toisella kaudellaan 2007–2008 hän jäi ilman pelinumeroa. Heinäkuussa 2008 hän teki kaksivuotisen sopimuksen Hérculesin kanssa.Calatayud, nuevo portero del Hércules Marca. Viitattu 18.9.2010. Ensimmäisellä kaudellaan joukkueessa häneltä jäi paitsi vain yksi sarjaottelu. Seuraavalla kaudella 2009–2010 Calatayud jatkoi joukkueen ykkösmaalivahtina ja pelasi kauden ensimmäisellä puoliskolla eniten nollapelejä. Hän ei kuitenkaan lopulta onnistunut saavuttamaan Segunda Divisiónin Zamora-palkintoa, vaan hävisi sen niukasti Recreativo-maalivahti Vicente Guaitalle. == Lähteet == == Aiheesta muualla == * Calatayudin tilastot BDFutbol -sivustolla Luokka:Espanjalaiset jalkapallomaalivahdit Luokka:Vuonna 1979 syntyneet Luokka:Elävät henkilöt
Upper West Ghana

Upper West Ghana on hallintoalue Ghanan pohjoisosassa, Burkina Fason rajalla. Sen pääkaupunki on Wa ja pinta-ala 18 476 km2. Alueen väkiluku 1. heinäkuuta 2010 oli 637 200. Alue sijaitsee perinteisten Saharan poikki kulkevien kauppareittien varrella. Se on maisemaltaan suurelta osin apinanleipäpuiden täplittämää ruohosavannia. Alueen nähtävyyksiin kuuluu Gbellen riistansuojelualue ja wala-heimon päällikö Wa Naan palatsi. Upper West Region Touring Ghana == Lähteet == == Aiheesta muualla == Luokka:Ghanan hallintoalueet
Saša Rakezić

Saša Rakezić, taiteilijanimi Aleksandar Zograf, (s. 1963) on serbialainen sarjakuvantekijä ja toimittaja. Rakezić on pienen Vreme-nimisen aikakauslehden toimittaja ja sarjakuvantekijä. Hän teki sarjakuvia 1990-luvun alusta Jugoslavian hajoamisesta alkaen ja lähetti niitä vaihtoehtolehdille Kanadaan ja Yhdysvaltoihin. Nykyisin hänen sarjakuviaan julkaistaan monissa Euroopan maissa.Noora Mattila, Sota opetti serbipiirtäjän rakastamaan, Helsingin Sanomat 18.9.2010 sivu C 3 ==Suomeksi== *Aleksandar Zograf, Elämää saarroksissa, Noitarumpu-lehti (ISSN 1236-6005), 1996Turun sarjakuvakauppa ==Lähteet== == Aiheesta muualla == *Aleksandar Zografin sivusto Luokka:Sarjakuvantekijät Luokka:Serbialaiset henkilöt Luokka:Toimittajat Luokka:Vuonna 1963 syntyneet Luokka:Elävät henkilöt
Niskavuoren naiset (täsmennyssivu)

Niskavuoren naiset viittaa seuraaviin: *Niskavuoren naiset, Hella Wuolijoen näytelmä vuodelta 1933. *Niskavuoren naiset Valentin Vaalan ohjaama mustavalkoinen elokuva vuodelta 1938. *Niskavuoren naiset Valentin Vaalan ohjaama värielokuva vuodelta 1958. *Niskavuori, Matti Kassilan ohjaama elokuva (1984), jonka alkupuoli pohjautuu Niskavuoren naisiin.
Aapo Kukko

Aapo Kukko (s. 19. syyskuuta 1991 Kemi) on suomalainen sarjakuvantekijä. Kukko valmistui medianomiksi Tampereen ammattikorkeakoulun Virtain yksikön viestinnän ja käsikirjoittamisen linjalta vuonna 2014. Kukko herätti huomiota ja sai myönteisiä arvosteluita sotasarjallaan U-255 – Sukellus pohjoisessa. Todellisiin tapahtumiin ja henkilöhahmoihin vapaasti pohjautuva sarjakuva kertoo toisen maailmansodan aikaisen saksalaisen sukellusveneen toiminnasta Pohjois-Atlantilla ja Jäämerellä. Salla Brunou vertaa Kvaakissa sarjakuvan ”intensiivisiä tuijotuksia, pysähtyneitä merimaisemia ja kohtalonhetkiä sodan taustamaisemissa” kuuluisan Hugo Prattin tuotantoon. Hän kuitenkin toteaa Kukon onnistuneen Pratt-vaikutteistaan huolimatta tekemään omantuntuisen ja itsenäisen pitkän sotaseikkailusarjakuvan.Salla Brunou: Miehistä menoa Norjan rannikolla, AKvaak 26.10.2008 Jakko Sikiö toteaa, että kakkososassa Kukko on tavoittanut ajan hengen, sen tunnelma on raskas, raskaampi kuin edellisessä, joskin huumori herää hetkittäin eloon.Jarkko Sikiö: Arvostelu sarjakuvasta U-255: Sukellus pohjoisessa II Kvaak 14.2.2010 ==Julkaisut== *Hibbo (2008–) *U-255 – Sukellus pohjoisessa I (MKKEntertainment 2008) Sarja: MKKEntertainmentin sotakirjasto, ISSN 1797-8289 *U-255 – Sukellus pohjoisessa II (MKKEntertainment 2010) Sarja: MKKEntertainmentin sotakirjasto, ISSN 1797-8289 *U-255 – Sukellus pohjoisessa III (MKKEntertainment 2011) Sarja: MKKEntertainmentin sotakirjasto, ISSN 1797-8289 *Aapo Kukko (kuvitus) & Mikko Mustasaari (käsikirjoitus): Aave Stream Cityssä. Lempo Kustannus, 2012. *Kukko, Aapo: Riekaleita. Arktinen Banaani, 2015. *Bagge, Tapani & Kukko, Aapo: Harmaa susi. Arktinen Banaani, 2016. *Remahl, Jarkko & Kukko, Aapo et al. (kuvitus): Suku, sisu, sotu: suomalaisen sosiaaliturvan historiaa. Helsinki: Kela, 2017. *Kukko, Aapo & Hänninen, Ville: Sosialisti ja nihilisti. Täysi Käsi Oy, 2019. *Kukko, Aapo: Karmea Tarina: Kertomus Kongosta. Zum Teufel, 2019. *Astre, Tessa & Kukko, Aapo & Niva, Niko-Petteri: Huojuva Torni. Zum Teufel, 2021. *Niskanen, Esa & Kukko, Aapo ja Kivimäki, Hanna (kuvitus): Pimeys on armollinen. Turku: Lempo Kustannus, 2022. ISBN 978-952-5938-65-4 *Bagge, Tapani & Kukko, Aapo: Marius. Turku: Zum Teufel, 2022. ISBN 978-952-7454-26-8 *Astre, Tessa & Kukko, Aapo & Niva, Niko-Petteri: Uhma on Jumalasta. Turku: Zum Teufel, 2022. ISBN 978-952-7454-28-2 *Kukko, Aapo: Puhumalla Paras. Turku: Zum Teufel, 2023. ISBN 978-952-7454-41-1 (aiheena Yrjö Kallinen) *Heikkinen, Avi & Kukko, Aapo: Ethän kuole ennen minua. Pokuto, 2023. ISBN 978-952-69759-4-8 == Lähteet == Luokka:Suomalaiset sarjakuvantekijät Luokka:Vuonna 1991 syntyneet Luokka:Elävät henkilöt
Irlanti olympialaisissa

Irlanti osallistui olympialaisiin omalla joukkueella ensimmäisen kerran Pariisissa 1924, ja on ollut sen jälkeen mukana kaikissa kesäolympialaisissa Berliiniä 1936 lukuun ottamatta. Talvikisoihin maa osallistui ensimmäisen kerran Albertvillessä 1992. Vaikka Irlannin olympiakomitea edustaa koko Irlannin saarta, pohjoisirlantilaiset urheilijat saavat valita itse, osallistuvatko he olympiakisoihin Ison-Britannian vai Irlannin joukkueessa. Irlannin menestyksekkäimmät urheilumuodot olympialaisissa ovat nyrkkeily, uinti ja yleisurheilu. Maan menestynein olympiaurheilija on uimari Michelle Smith joka saavutti kolme kultamitalia ja yhden pronssin Atlantassa 1996. Kaksi olympiakultaa on voittanut moukarinheittäjä Pat O'Callaghan, joka voitti kultaa Amsterdamissa 1928 ja Los Angelesissa 1932. Bob Tisdall voitti 400 metrin aitajuoksun Los Angelesissa 1932, Ron Delany 1 500 metrin juoksun Melbournessa 1956, Michael Carruth nyrkkeilyn välisarjan Barcelonassa 1992 ja Katie Taylor nyrkkeilyn kevyen sarjan Lontoossa 2012. Yleisurheilun, uinnin ja nyrkkeilyn lisäksi Irlanti on saanut olympiamitalin purjehduksessa, ratsastuksessa ja soudussa. Talvikisoissa maan paras saavutus on Clifton Wrottesleyn neljäs sija skeleton-kelkkailussa Salt Lake Cityssä 2002. == Mitalit lajeittain == == Mitalit olympialaisittain == == Olympiamitalistit == == Lähteet == *
Malesian ringgit

Malesian ringgit on Malesian rahayksikkö. Ringgitin kansainvälinen valuuttakoodi (ISO 4217) on MYR, mutta paikallisesti käytetään lyhennettä RM (Ringgit Malaysia). Ringgit jaetaan sataan seniin. Vain Malesian keskuspankilla on oikeus laskea liikkeelle ringgitin kolikoita tai seteleitä. Ringgit on ollut käytössä Malesiassa vuodesta 1946 asti, jolloin se korvasi Salmisiirtokuntien dollarin. Sana ringgit tarkoittaa malaijiksi "sahalaitainen" ja viittasi alun perin 1600-luvun Espanjan hopeataalereihin. Rahayksikön nimi olikin Malesian dollari (Malaysian dollar) vuoteen 1975 asti, jolloin nimi virallisesti vaihdettiin. ==Lähteet== Ringgit Luokka:Aasian rahayksiköt
Singaporen dollari

Singaporen dollari (englanniksi Singapore dollar) on Singaporen rahayksikkö. Singaporen dollarin kansainvälinen valuuttakoodi (ISO 4217) on SGD, mutta paikallisesti käytetään lyhennettä S$ . Dollari jaetaan sataan senttiin (cent). Osana Malaijan federaatiota ja sittemmin Malesiaa Singapore käytti Malesian dollaria, mutta pian vuoden 1965 itsenäistymisen jälkeen silloinen rahaliitto alkoi rakoilla ja vuonna 1967 Singapore loi oman valuuttansa. Singaporen dollari ja Malesian dollari pidettiin arvoltaan samoina vuoteen 1973 asti, ja Singaporen dollari on edelleenkin 1:1-rahaliitossa Brunein dollarin kanssa. Singaporen dollari on sidottu valuuttakoriin, jonka tarkka koostumus ei ole julkinen. Elokuussa 2010 yksi euro oli n. 1,7 Singaporen dollaria. Luokka:Singaporen talous Luokka:Aasian rahayksiköt
Brucknerhaus

Brucknerhaus ( ) on Linzissä sijaitseva konsertti- ja kongressitalo, joka on nimetty itävaltalaisen säveltäjän Anton Brucknerin mukaan. Rakennus on valmistunut vuonna 1974, ja sen ovat suunnitelleet Heikki ja Kaija Siren. Brucknerhausissa on 3 pääsalia: *Brucknersaal,1 420 istumapaikkaa *Stiftersaal, 392 istumapaikkaa *Keplersaal, 150 istumapaikkaa == Lähteet == == Aiheesta muualla == Luokka:Linz Luokka:Konserttitalot Luokka:Itävallan rakennukset ja rakennelmat Luokka:Heikki ja Kaija Sirenin suunnittelemat rakennukset
Canada Life Centre

Canada Life Centre (aiemmin MTS Centre ja Bell MTS Place) on Kanadan Winnipegissä sijaitseva vuonna 2004 avattu jäähalli. Se on toiminut NHL-liigan nykyisen Winnipeg Jetsin kotihallina joukkueen perustamisesta 2011 lähtien. Se on myös AHL-joukkue Manitoba Moosen kotihalli. Areena korvasi vanhan ja sittemmin puretun Winnipeg Arenan. Canada Life Centren kapasiteetti jääkiekko- otteluissa on 15 321 katsojaa, joten se on NHL-areenoista toiseksi pienin Arizona Coyotesin Mullett Arenan jälkeen. Konsertteihin mahtuu hieman enemmän yleisöä, ja hallin yleisöennätys on noin 17 000 katsojaa Metallican konsertissa vuonna 2018. Hallin nimi oli aluksi MTS Centre manitobalaisen telekommunikaatioyhtiön mukaan. Vuonna 2017 se nimettiin Bell MTS Placeksi, kun suurempi teleyhtiö Bell Canada osti MTS:n. Kesällä 2021 halli nimettiin uudelleen Canada Life Centreksi, kun vakuutusyhtiö Canada Life teki 10 vuoden sponsorisopimuksen. == Lähteet == Luokka:Kanadan jäähallit Luokka:Winnipegin rakennukset ja rakennelmat Luokka:Winnipegin urheilu Luokka:Winnipeg Jets
Brighton Dome

Brighton Dome on Brightonissa, Englannissa sijaitseva tapahtumien pitopaikka, johon kuuluvat konserttihalli, Corn Exchange sekä teatteri Pavilion. Brighton Dome rakennettiin Walesin prinssille, ja se valmistui vuonna 1805. Nykyäänkin Brighton Dome kuuluu Royal Pavilionin omaisuuteen ja Dome on yhdistetty siihen maanalaisella tunnelilla. Alkujaan konserttihalli oli prinssin talleina ja Corn Exchange ratsastuskouluna. William Porden suunnitteli prinssille uuden tallin ja ratsastuskoulun, johon hän sai ideoita Intiaa kuvaavista vesiväripiirroksista. Niinpä rakennuksesta tuli indo-goottilaistyylinen ja sen päähallin päälle rakennettiin valtava lasikupoli, läpimitaltaan 24 m ja 19 m korkea. Monet pessimistit ennustivat, että tämä uskalias rakennelma romahtaisi, kun rakennustelineet poistettaisiin. Tallit muutettiin konserttisaliksi suunnilleen vuonna 1860. Sen jälkeen sekä konserttisali että Corn Exchange ovat käyneet läpi monia eri muodonmuutoksia, joista viimeisin, 22 miljoonaa puntaa maksanut konserttisalin remontti tehtiin vuosina 2001 ja 2002. Entisöintiä avustivat mm. Lontoon filharmoninen orkesteri, Courtney Pine, Nigel Kennedy ja Fatboy Slim. Brighton Dome on ollut muun muassa vuoden 1974 Eurovisionin laulukilpailun näyttämönä, kun ABBA voitti kilpailun kappaleellaan "Waterloo". Muita merkittäviä Brighton Domessa esiintyneitä artisteja ja yhtyeitä ovat olleet muun muassa Jimi Hendrix, The Rolling Stones, Led Zeppelin, Pink Floyd, Ozzy Osbourne, Lily Allen, Beyoncé, Katy Perry ja Alesha Dixon. Brighton Domessa esitetään myös monen eri musiikkityylin konsertteja, näytelmiä, balettia, komediaa ja nykytanssia. == Aiheesta muualla == * Brighton Domen virallinen sivusto Luokka:Englannin teatterit Luokka:Brightonin rakennukset ja rakennelmat Luokka:Grade I -luokan rakennukset East Sussexissa
Magic & Mayhem – Tales from the Early Years

Magic & Mayhem – Tales from the Early Years on metalliyhtye Amorphiksen kokoelma-albumi, joka julkaistiin 17. syyskuuta 2010 Nuclear Blastin kautta. Kokoelman kappaleet ovat uudelleenäänitettyjä ja -sovitettuja versioita yhtyeen kolmen ensimmäisen albumin kappaleista. Kitaristi Tomi Koivusaari laulaa albumilla murinavokaaleja ensimmäistä kertaa sitten vuoden 1997. Kokoelman rajoitetussa digipak-painoksessa on bonuskappaleena cover-versio The Doorsin kappaleesta "Light My Fire". Albumi nousi Suomen virallisen listan sijalle 8. == Kappaleet == == Kokoonpano == * Niclas Etelävuori – basso * Esa Holopainen – soolokitara * Tomi Joutsen – laulu * Santeri Kallio – kosketinsoittimet * Tomi Koivusaari – rytmikitara, laulu * Jan Rechberger – rummut == Arvostelut == * Angry Metal Guy: Angry Metal Guy * Imperiumi.net: Imperiumi.net * Soundi: Soundi == Lähteet == == Aiheesta muualla == * * Luokka:Vuoden 2010 kokoelma-albumit Luokka:Amorphisin albumit
Vampyyrien imussa

Vampyyrien imussa (Vampires Suck) on Jason Friedbergin ja Aaron Seltzerin ohjaama yhdysvaltalainen komediaelokuva vuodelta 2010. Elokuva parodioi pääasiassa romanttista fantasiaelokuvaa Twilight – Houkutus. == Rooleissa == == Arvostelut == Helsingin Sanomien Matti Rämöä elokuva ei vakuuttanut: "Pelkkään liioitteluun perustuva huumori ei naurata ja alkaa toistaa itseään nopeasti." Turun Sanomien Päivi Valotien mielestä ideaton irvailu on kiusaannuttavan kehno sekoitus irtonaisia puujalkavitsenä ja pieruhuumorikohtauksia. ”Vaivaannuttavan infantiili parodia myös aliarvioi katsojiaan ja näiden hoksottimia kerrassaan pahasti selittämällä vitsinsä ja viittauksensa aivan puhki.” == Lähteet == Luokka:Vuoden 2010 yhdysvaltalaiset elokuvat Luokka:Parodiaelokuvat Luokka:Vampyyrielokuvat Luokka:Ihmissusielokuvat Luokka:Jason Friedbergin ja Aaron Seltzerin ohjaamat elokuvat
Hands All Over (albumi)

Hands All Over on yhdysvaltalaisen pop-yhtye Maroon 5:n kolmas studioalbumi, joka julkaistiin Yhdysvalloissa 21. syyskuuta 2010 ja Suomessa 22. syyskuuta. Maroon 5:n kolmas studioalbumi on äänitetty Sveitsissä, jossa yhtye teki albumia tuottaja Robert Langen kanssa. James Valentine kertoi marraskuussa, että uuden albumin nimeksi tulee Hands All Over. Albumin ensimmäinen single, "Misery", julkaistiin 22. kesäkuuta 2010. Toinen single, "Give a Little More", julkaistiin 17. elokuuta 2010. == Kappaleet == == Arvostelut == * Metacritic: 63/100Metacritic: Reviews for Hands All Over by Maroon 5 * AllMusic: AllMusic review * Entertainment Weekly: C+Entertainment Weekly: Album review * Los Angeles Times: Los Angeles Times: Album review * Rolling Stone: Rolling Stone review == Lähteet == == Aiheesta muualla == * Hands All Over discogs.com -sivustolla Luokka:Vuoden 2010 albumit Luokka:Robert John "Mutt" Langen tuottamat albumit Luokka:Maroon 5:n albumit
Molen kansallispuisto

Molen kansallispuisto on luonnonsuojelualue Ghanan luoteisosassa Afrikassa. Se on maan suurin kansallispuisto ja kattaa yli 4 800 neliökilometriä savannia ja jokilaaksoja.Mole National Park Unesco Heritage Tentative Lists Molessa elää leijonia, leopardeja, puhveleita, norsuja, monia antilooppeja ja pieniä apinoita. Krokotiilit ovat hyvin näkyvissä, kun ne paistattelevat auringossa lammikoiden reunoilla.Reserves & Parks Moving Planets Puistossa on tavattu 93 lajia nisäkkäitä, noin 400 lintulajia, yhdeksän sammakkoeläinlajia, 33 matelijalajia ja viisi endeemistä perhoslajia. Jokivarsien metsissä kasvaa monia harvinaisia ja endeemisiä kasvilajeja. Muinainen karavaanireitti Maliin kulki aikoinaan nykyisen kansallispuiston poikki. Sitä pitkin vietiin tavaraa ja orjia, ja orjia siepattiin myös näiltä seuduilta. Puistossa on luola, jossa alkuasukkaat piileksivät orjakauppiailta. Kansallispuiston opastuskeskus on paikassa, jossa orjakauppiaat ryöstivät ja tuhosivat kokonaisen kylän. Myös muiden orjakauppiaiden tuhoamien kylien raunioita on puiston alueella. == Lähteet == == Aiheesta muualla == Luokka:Ghanan kansallispuistot
Tian Yuan

Tian Yuan (s. 29. tammikuuta 1993) on kiinalainen painonnostaja. Hän voitti alle 48-kiloisten sarjassa kultaa nuorten olympialaisissa 2010 ja sai myöhemmin samana vuonna samassa sarjassa pronssia aikuisten MM-kisoissa. Tian sai MM-kisoissa tuloksen 204 kiloa ja rikkoi nuorten maailmanennätyksen yhteistuloksen lisäksi sekä tempauksessa, jossa hänen tuloksensa oli 116 kiloa että työnnössä, jossa hän nosti 88 kiloa. == Lähteet == Luokka:Kiinalaiset painonnostajat Luokka:Vuonna 1993 syntyneet Luokka:Elävät henkilöt
Juhani Wiio

Lauri Juhani Wiio (s. 30. maaliskuuta 1949 Rantsila) on toimittaja, viestinnän vaikuttaja ja dosentti. Wiio valmistui Tampereen yliopistosta yhteiskuntatieteiden maisteriksi 1973, lisensiaatiksi 1980 ja tohtoriksi 1985. Hänen väitöskirjansa käsitteli sanoman perillemenoa. Wiio on suorittanut NASEVA International Management -ohjelman vuonna 1986 ja AMP (Advanced Management Programme) -johtamisen tutkinnon Oxfordin yliopistossa 1999. Jyväskylän yliopiston dosentiksi hänet nimitettiin vuonna 1990 ja Helsingin yliopiston dosentiksi vuonna 2004. Wiio työskenteli Yleisradion palveluksessa vuosina 1972–2005 mm. TV 1:n A-studion toimittajana, TV2:n ohjelmapäällikkönä ja yhtiön kehitysjohtajana. Hän toimi Euroopan yleisradiounionin International Training Steering Committeen jäsenenä vuosina 1988–2000 ja puheenjohtajana 2001–2005. Vuodesta 2005 lähtien Wiio on työskennellyt viestinnän asiantuntijana Wiio Oy:ssä. Vuosina 2010–2014 hän työskenteli samassa tehtävässä myös Viestintätoimisto Sopranossa. Väitöskirjan lisäksi Wiio on kirjoittanut kirjoja ja lukuisia artikkeleita niin kotimaisiin kuin kansainvälisiinkin julkaisuihin. == Julkaisuja == *Wiio, Juhani: Televisio ja arkikäyttäytyminen. Tutkimus mahdollisuuksista vaikuttaa terveyteen liittyviin elintapoihin. Weilin & Göös, Tapiola 1984. *Wiio, Juhani: Managing Strategic Change in the Changing Radio and Television Market. A Finnish Example 1985-1998. Finnish Broadcasting Company, Helsinki 1998. *Wiio, Juhani: Media uudistuvassa yhteiskunnassa. Median muuttuvat pelisäännöt. Sitran raportteja 65. Sitra, Helsinki 2006. *Wiio, Juhani (toim.): Politiikka ja julkisuus. Gummerus 1989. *Wiio, Juhani (toim.): Television viisi vuosikymmentä. Suomalainen televisio ja sen ohjelmat 1950-luvulta digiaikaan. Suomalaisen kirjallisuuden Seura, Helsinki 2007. == Aiheesta muualla == *http://www.wiio.fi Luokka:Suomalaiset toimittajat Luokka:Vuonna 1949 syntyneet Luokka:Elävät henkilöt
La Paun metroasema

La Pau on Barcelonan metron linjojen 2 ja 4 asema. Se sijaitsee Sant Martín alueella Barcelonan kaupungin itäosassa. La Paun asema avattiin vuonna 1982 linjan 4 pääteasemana. Linja 2 puolestaan saavutti aseman vuonna 1997. == Lähteet == == Aiheesta muualla == *La Paun asema Trens de Catalunya -sivustolla Luokka:Barcelonan metroasemat
The Stranger (albumi)

The Stranger on yhdysvaltalaisen laulaja-lauluntekijä Billy Joelin viides studioalbumi vuodelta 1977. Levyn tunnetuimpia kappaleita on balladi "Just the Way You Are". Levyn on tuottanut Phil Ramone. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Kappaleet == A-puoli # Movin' Out (Anthony's Song) – 3:30 # The Stranger – 5:08 # Just the Way You Are – 4:50 # Scenes from an Italian Restaurant – 7:55 B-puoli # Vienna – 3:33 # Only the Good Die Young – 3:54 # She's Always a Woman – 2:20 # Get It Right the First Time – 3:54 # Everybody Has a Dream – 4:35 Kaikki kappaleet ovat Billy Joelin tekemiä. == Muusikot ja muut tekijät == *Billy Joel – kosketinsoittimet, laulu *Doug Stegmeyer – basso *Liberty Devitto – rummut *Hiram Bullock ja Steve Khan – kitarat *Richie Cannata – puhaltimet, sähköurut *Jim Boyer, Phil Ramone – äänitys *Patrick Williams – orkesterisovitukset *Jim Houghton – valokuvat *Phil Ramone – tuottaja == Lähteet == *Billy Joel LP The Stranger (CBS/Sony Records LP-1166, 1978) *Discogs.com === Viitteet === Luokka:Vuoden 1977 albumit Luokka:Billy Joelin albumit
New York Daily News

New York Daily News on päivittäin ilmestyvä yhdysvaltalainen sanomalehti, jonka kotipaikka on New York. Lehden julkaisu aloitettiin vuonna 1919, ja se oli Yhdysvaltojen suurilevikkisin sanomalehti. Vuonna 2009 New York Daily News oli levikiltään maan viidenneksi suurin sanomalehti. Lehden päivittäinen levikki oli kesäkuussa 2009 632 595 kappaletta. Lehti on historiansa aikana voittanut kymmenen Pulitzer-palkintoa. ==Katso myös== *The Dearborn Independent == Lähteet == == Aiheesta muualla == *Lehden kotisivut Luokka:Yhdysvaltalaiset sanomalehdet Luokka:New Yorkin viestimet
Valentine (elokuva)

Valentine on Jamie Blanksin ohjaama kauhuelokuva vuodelta 2001. Sen pääosassa ovat David Boreanaz, Denise Richards, Jessica Capshaw, Katherine Heigl ja Marley Shelton. Elokuva perustuu löysästi Tom Savagen samannimiseen romaaniin. == Lähteet == Luokka:Slasher-elokuvat Luokka:Vuoden 2001 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset kauhuelokuvat
Mambo Gumbo

Mambo Gumbo on suomalaisen juurimusiikkiyhtye One O'Clock Humphin studioalbumi vuodelta 1992. Levyn ovat tuottaneet yhtye ja Jani Viitanen Mutant Music –yhtiölle. Viitanen on myös äänittänyt levyn Harasoo Studiossa ja miksannut sen MSL Studiossa. Levy-yhtiö on Bluelight Records. Taustayhtiö on Epic / Sony Music Entertainment (Finland) Oy. CD-levy on valmistettu Itävallassa. Levykannen valokuvaaja ja värikäsittelijä on Pentti Hokkanen. Bayou-aiheisen kuvan on tehnyt Kivi Larmola ja kansipaperin ovat suunnitelleet Hokkanen ja Mika Myyryläinen. Jälkimmäinen on myös albumin vastaava tuottaja. Kiitoksissa on mainittu Pekka Koskinen, Kati Nurminen, Tero Liljamo, Heikki Koivunen, Simo Ollila, Veda, Tommi Laine, Henkka Perello, Woodrow Garreth ja Waldemar Wallenius. Yhtyeen konserttijärjestäjä on ollut Blues Brothers. == Kappaleet == # # # # # # # # # # # # == Kokoonpano == * Jussi Raulamo – laulu ja kitara * Ari Klemola – kitara * Heidi Perello – piano * Teuvo Ruhanen – trumpetti * Heikki Matikainen – saksofoni * Arto Palojärvi – vetopasuuna * Torsti Tenhunen – basso * Petri Pylvänen – rummut === Vierailevat muusikot === * Veeti & Velvets – taustalaulu * Veli-Matti Järvenpää – harmonikka * Santtu Sääkslahti – lyömäsoittimet * Tommi Laine – slide-kitara == Lähteet == * One O'Clock Humph CD Mambo Gumbo (Bluelight Records 471650 2, 1992) Luokka:Suomalaiset R&B-albumit; Luokka:Jani Viitasen tuottamat albumit Luokka:Vuoden 1992 albumit
Purjehdus kesäolympialaisissa 1932

Vuoden 1932 Los Angelesin kesäolympialaisten purjehdus järjestettiin 5. – 12. elokuuta 1932 Yhdysvalloissa Los Angelesin satamassa. Laji oli olympialaisten ohjelmassa seitsemättä kertaa. Mukana oli 54 osanottajaa 11 eri maasta. Tapahtumia oli neljä. Luokassa 8mR ei jaettu pronssimitalia, koska kyseisessä luokassa ei ollut tarpeeksi osallistujia. ==Mitalistit== Tapahtuma Kultaa Hopeaa Pronssia Snowbird Jacques Lebrun Adriaan Maas Santiago Amat Star Jupiter Gilbert Gray Andrew Libano Joy George Colin Ratsey Peter Jaffe Swedish Star Gunnar Asther Daniel Sundén-Cullberg 6mR Bissbi Tore Holm Martin Hindorff Olle Åkerlund Åke Bergqvist Gallant Robert Carlson Temple Ashbrook Frederic Conant Charles Smith Donald Wills Douglas Emmett Davis Caprice Philip Rogers Gerald Wilson Gardner Boultbee Kenneth Glass 8mR Angelita Owen Churchill Willian Cooper Carl Dorsey John Biby Robert Sutton Pierpont Davis Alan Morgan Alphonse Burnand Thomas Webster John Huettner Richard Moore Kenneth Carey Santa Maria Ronald Maitland Ernest Cribb Harry Jones Peter Gordon Hubert Wallace George Gyles Ei pronssimitalistia ==Mitalitaulukko== 1\. 2 1 0 3 2\. 1 0 1 2 3\. 1 0 0 1 4\. 0 1 1 2 5\. 0 1 0 1 5\. 0 1 0 1 7\. 0 0 1 1 ==Lähteet== *Sailing at the 1932 Los Angeles Summer Games Luokka:Kesäolympialaiset 1932 1932
Purjehdus kesäolympialaisissa 1948

Vuoden 1948 Lontoon kesäolympialaisten purjehdus järjestettiin 3. – 12. elokuuta 1948 Britannian Torquayssa. Laji oli olympialaisten ohjelmassa yhdeksättä kertaa. Mukana oli 186 osanottajaa 23 maasta. Tapahtumia oli viisi. ==Mitalistit== Tapahtuma Kultaa Hopeaa Pronssia Firefly Paul Elvstrøm 5 543 Ralph Evans 5 408 Koos de Jong 5 204 Star Hilarious Hilary Smart Paul Smart 5 828 Kurush III Carlos de Cardenas Carlos de Cardenas 4 849 BEM II Adriaan Maas Eddy Stutterheim 4 223 Swallow Swift Stewart Morris David Bond 5 625 Symphony Duarte de Almeida Bello Fernando Pinto Coelho Bello 5 579 Margaret Lockwood Masters Pirie Owen Cates Torrey 4 352 Louhi Pan Thor Thorvaldsen Sigve Lie Håkon Barfod 4 746 Slaghoken Folke Bohlin Hugo Johnson Gösta Brodin 4 621 Snap William Berntsen Ole Berntsen Klaus Baess 4 223 6mR Llanoria Herman Whiton Alfred Loomis James Weekes James Smith Michael Mooney 5 472 Djinn Enrique Sieburger Emilio Homps Rufino Rodríguez de la Torre Rodolfo Rivademar Enrique Sieburger Julio Sieburger 5 120 Ali Baba II Tore Holm Torsten Lord Martin Hindorff Carl Robert Ameln Gösta Salén 4 033 ==Mitalitaulukko== 1\. 2 1 1 4 2\. 1 0 1 2 3\. 1 0 0 1 3\. 1 0 0 1 5\. 0 1 1 2 6\. 0 1 0 1 6\. 0 1 0 1 6\. 0 1 0 1 9\. 0 0 2 2 ==Lähteet== * * Sailing at the 1948 London Summer Games Luokka:Kesäolympialaiset 1948 1948
Projekt Revolution

Projekt Revolution on Linkin Park -yhtyeen järjestämä konserttikiertue. Ensimmäisen kerran se järjestettiin vuonna 2002, ja viimeksi kiertue on järjestetty vuonna 2011. == 2002 == Vuonna 2002 Linkin Park sai idean perustaa Projekt Revolution -kiertueen, ja kiertue alkoi samana vuonna. Tällä kiertueella Linkin Park mainosti ensimmäistä albumiaan, Hybrid Theorya. *Päälava **Linkin Park **Cypress Hill **Adema **DJ Z-Trip == 2003 == Vuonna 2003 järjestetty Projekt Revolution -kiertue on kaikista kiertueista toiseksi lyhin. *Päälava **Linkin Park **Mudvayne **Xzibit **Blindside == 2004 == Projekt Revolution 2004 -kiertueen mukana tuli paljon muutoksia. Se oli jaettu päälavaan (Main Stage) ja Revolution-lavaan (Revolution Stage). Vuoden 2004 kiertue on kaikista pisin PR-kiertue. *Päälava **Linkin Park **Korn **Snoop Dogg **The Used **Less Than Jake *Revolution-lava **Ghostface Killah **Funeral for a Friend **downset. **M.O.P. **Mike V. and The Rats **Instruction **No Warning **Autopilot Off == 2007 == Vuonna 2007 Linkin Park päätti tehdä kiertueesta "vihreän" lahjoittamalla yhden dollarin jokaisesta lipusta American Forests -järjestölle yhtyeen Music for Relief -hyväntekeväisyysjärjestön kautta ja käyttämällä suurimmassa osassa linja- autoistaan biodieseliä. *Päälava **Linkin Park **My Chemical Romance **Taking Back Sunday **HIM **Placebo **Julien-K *Revolution-lava **Mindless Self Indulgence **Saosin **The Bled **Styles of Beyond **Madina Lake == 2008 == Tämä oli ensimmäinen kerta, kun kiertue kävi myös Pohjois-Amerikan ulkopuolella. Konsertti taltioitiin myös dvd:lle. Eurooppa: * 21. kesäkuuta 2008 - Reitstadion Riem, München, Saksa ** Linkin Park **HIM **N*E*R*D **The Used **The Blackout * 27. kesäkuuta 2008 - Waldbühne, Berliini, Saksa ** Linkin Park **HIM **N*E*R*D * 28. kesäkuuta 2008 - ESPRIT arena, Düsseldorf, Saksa ** Linkin Park **HIM **N*E*R*D **The Used **The Bravery **Innerpartysystem * 29. kesäkuuta 2008 - National Bowl, Milton Keynes, Englanti **Linkin Park **Jay-Z **Pendulum **N*E*R*D **Enter Shikari **The Bravery **Innerpartysystem Yhdysvallat: *PäälavaBillboard.com Article: **Linkin Park **Chris Cornell **The Bravery **Busta Rhymes (jätti kiertueen kesken) **Street Drum Corps **Ashes Divide *Revolution-lava: **Atreyu **10 Years **Hawthorne Heights **Armor for Sleep == 2011 == Tämä on toistaiseksi lyhin Projekt Revolution -kiertue. Kiertue sisälsi vain neljä esiintymistä Euroopassa. * 16. kesäkuuta 2011 - Kaisaniemen puisto, Helsinki, Suomi **Linkin Park **Dredg **Middle Class Rut **Die Antwoord * 18. kesäkuuta 2011 - Festwiese, Leipzig, Saksa **Linkin Park **Guano Apes **Dredg **Anberlin **Middle Class Rut * 19. kesäkuuta 2011 - Hessentagsarena, Oberursel, Saksa **Linkin Park **Dredg **Anberlin **Middle Class Rut **Die Antwoord * 25. kesäkuuta 2011 - Messegelände München Riem, München, Saksa **Linkin Park **Guano Apes **Dredg **Anberlin **Middle Class Rut == Lähteet == Luokka:Konserttikiertueet Luokka:Linkin Park
Matt Lanter

Matthew Mackendree ”Matt” Lanter (s. 1. huhtikuuta 1983) on yhdysvaltalainen näyttelijä, ääninäyttelijä ja malli. Lanter syntyi Massillonissa Ohiossa, ja hänen vanhempansa ovat Joseph "Joe" Lanter ja Jana Burson. Hän muutti Atlantaan, Georgiaan 8-vuotiaana vuonna 1991. Hän valmistui Collins Hill High Schoolista vuonna 2001. Lanter pelasi pesäpalloa, jalkapalloa, koripalloa ja golfia, minkä lisäksi hän harrasti voimistelua. Hän opiskeli Georgian yliopistossa pääaineenaan urheiluliiketoiminta. Lanterin kiinnostus elokuva- ja televisioteollisuuteen loi perustan keskittyä näyttelijän uraan. ==Ura== Lanterin tunnetuin rooli lienee Liam Court televisio-ohjelmassa 90210. Hän pääsi vierailevaksi tähdeksi ohjelman näyttelijäkaartiin sarjan ensimmäisellä tuotantokaudella ja sai vakituisen roolin toisella kaudella. Lanter on näytellyt myös elokuvissa Disaster Movie, Sorority Row ja Vampyyrien imussa sekä pääroolia Unelma jäällä -elokuvassa. Hän antoi myös äänensä Anakin Skywalkerille animaatiosarjassa Star Wars: The Clone Wars. TV-työt Vuosi Sarja Rooli Huomiot 2004 Manhunt: The Search for America's Most Gorgeous Male Model Itsenään Kilpailija 2005 Teinitytön kasvatusopas Brendon Jakso: "The After Party" 2005 Pahan tytär Nick 3 jaksoa 2006 Big Love Gibson Jakso: "Eviction" 2005– 2006 Rouva presidentti Horace Calloway 18 jaksoa (yksi päärooleista) 2006 Heroes Brody Mitchum 5 jaksoa 2006 Shark Eddie Linden 3 jaksoa 2007 CSI Ryan Lansco Jakso: "Fallen Idols" 2007 Monk Clay Bridges Jakso: "Mr. Monk and the Birds and the Bees" 2007 Greyn anatomia Adam Singer Jakso: "The Heart of the Matter" 2008 Life Patrick Bridger Jakso: "Everything... All the Time" 2008 The Oaks Mike Jakso: "Pilot" 2008–2014, 2020 Star Wars: The Clone Wars Anakin Skywalker (ääni) yksi päärooleista 2009– jatkuu 90210 Liam Court 30 jaksoa (Vakituinen rooli 2. kaudesta eteenpäin) 2014 Star-Crossed – Maailmat vastakkain Roman 2017 Timeless Wyatt Logan Yksi kolmesta pää henkilöstä 2021 Jupiter's Legacy (Netflix) George Hutchence Yksi päähenkilöistä == Aiheesta muualla == * Luokka:Yhdysvaltalaiset näyttelijät Luokka:Vuonna 1983 syntyneet Luokka:Elävät henkilöt